GULF บวกแรง 4% รับข่าวจ่ายไฟเข้าระบบ จับตาปีนี้ COD เพิ่มอีก 400MW!
GULF บวกแรง 4% รับข่าวจ่ายไฟเข้าระบบ จับตาปีนี้ COD เพิ่มอีก 400MW! ล่าสุด ณ เวลา 11.51 น. ราคาอยู่ที่ 67.75 บาท เพิ่มขึ้น 2.75 บาท หรือ 4.23% สูงสุดที่ระดับ 68 บาท ต่ำสุดที่ระดับ 65.25 บาท ด้วยมูลค่าซื้อขาย 2.65 พันล้านบาท
3 ม.ค. 2561

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 11.51 น. ราคาอยู่ที่ 67.75 บาท เพิ่มขึ้น 2.75 บาท หรือ 4.23% สูงสุดที่ระดับ 68 บาท ต่ำสุดที่ระดับ 65.25 บาท ด้วยมูลค่าซื้อขาย 2.65 พันล้านบาท

ทั้งนี้ คาดว่าปัจจัยที่ทำให้ราคาหุ้นปรับตัวขึ้นในวันนี้มาจากการที่บริษัท กัลฟ์ ทีเอส4 จำกัด (GTS4) ซึ่งเป็นบริษัทย่อยของบริษัท และเป็นผู้ดำเนินโครงการโรงไฟฟ้า กัลฟ์ ทีเอส4 ได้ดำเนินการจ่ายไฟฟ้าเข้าระบบให้แก่การไฟฟ้าฝ่ายผลิตแห่งประเทศไทย (กฟผ.) แล้ว ตั้งวันที่ 1 ม.ค.61 จำนวน 130MW
นอกจากนี้ ในปี 2561 บริษัทยังมีแผนจ่ายไฟเข้าระบบอีกไตรมาสละ 1 โครงการ เพื่อให้เป็นไปตามแผนของบริษัทที่จะมีกำลังการผลิตเพิ่ม 500 MW ในปี 2561 โดยกำลังการผลิตดังกล่าวมาจากโรงไฟฟ้า 2 ส่วน ประกอบด้วยโครงการ SPP ก๊าซธรรมชาติ (Cogen) ที่อยู่ภายใต้บริษัท Gulf MP Company Limited ซึ่งเป็นบริษัทลูกที่บริษัทได้ร่วมทุนกับทางญี่ปุ่น ตามการรายงานข่าว : จับตา GULF กำไรโตกระฉูด! ปี 61-62 ขายไฟเพิ่มอีกกว่า 1 พันเมกะวัตต์